**MEGBÍZÁSI SZERZŐDÉS**

amely létrejött egyrészről:

**Balatonberény Község Önkormányzat**

8649 Balatonberény, Kossuth tér 1.

Törzskönyvi azonosító jele:731443

Adószáma:15731443-2-14

Bankszámlaszáma: 11743095-15398680

Képviselő: Druskoczi Tünde polgármester

mint megbízó (a továbbiakban: **Megbízó**),

másrészről:

Név: **Toronyi Zsolt egyéni vállalkozó**

Székhely: 8649 Balatonberény, Kossuth u. 28.

Adószáma: 68303413-1-34

Bankszámlaszáma:10404955-50526868-82511001

mint megbízott (a továbbiakban: **Megbízott**, együttesen a továbbiakban: Szerződő Felek)

között az alulírott helyen és időben az alábbi feltételekkel:

**1.** A Megbízó megbízást ad a Megbízott részére a következő feladatok végzésére, ellátására:

- Balatonberény Község Önkormányzata hivatali épületében lévő, valamint a Művelődési Ház és Könyvtár épületében lévő önkormányzati munkaállomások, azok perifériái, szoftverei és az ezekhez kapcsolódó számítógépes hálózat, levelező rendszer és eszközök felügyelete, karbantartása, javítása, adminisztrációja,

- képviselői laptopok és ezek perifériái, szoftverei karbantartása, javítása,

- védőnői szolgálat munkaállomása, perifériái, szoftverei és ehhez kapcsolódó számítógépes hálózat felügyelete, karbantartása, javítása,

- rendszerfejlesztéssel kapcsolatos konzultáció és tanácsadás,

- nyomtatók és fénymásolók rendszeres felügyelete, karbantartása, javítása.

A megbízási szerződés tárgyi hatálya nem terjed ki az elektronikus információs rendszerek védelmével kapcsolatos feladatok ellátására.

Az eszközök pontos típusa és adatai a szerződés mellékletét képezik.

2. A Megbízottat a megbízás teljesítéséért havi 40.000 Ft (ÁFA mentes) összegű megbízási díj illeti meg. A díjat a Megbízó havonta, a Megbízott által benyújtott számla alapján banki átutalással köteles kiegyenlíteni. A megbízási díj nem tartalmazza az esetleges javítások során felmerülő anyagszükséglet, a lecserélt alkatrész, illetve új eszközök beszerzésének költségét. A havidíj tartalmazza a kiszállási és a karbantartási díjakat.

3. A Megbízott a megbízatást elfogadja, amelyet a Megbízó érdekeinek és igényeinek megfelelően, a körülményeket tekintve a lehető legjobb tudása szerint teljesíti.

4. A megbízás ellátása során a Megbízott a tudomására jutott minden adatot, információt kizárólag a Megbízó részére hasznosíthatja, az titkot képez, melyet harmadik félnek nem adhat át, e tekintetben titoktartási kötelezettség terheli.

5. Megbízott vállalja a Megbízó tulajdonában lévő számítástechnikai eszközök, számítógépek, szerverek telepítését, konfigurálását. A szerződés megkötése után a Megbízottól vásárolt, ezután Megbízó tulajdonában lévő számítástechnikai eszközök automatikusan ezen szerződés részét képezik. Egyéb forrásból vagy beszállítótól történő beszerzés esetén külön megállapodást kell kötni az új berendezésekre, ha Megbízó azokra is érvényesíteni kívánja a megbízási szerződést. Amennyiben új eszköz, szoftver kerül bevezetésre, a korábban használtak működése vagy funkcionalitása jelentősen megváltozik, Megbízott tájékoztatja az érintett felhasználókat a változásokról.

6. Megbízott vállalja, hogy a hibabejelentést követően a lehető legrövidebb időn belül, a megbízó kapcsolattartójával egyeztetett időben és módon megkezdi a hiba elhárítását. A hibabejelentéseket munkanapokon munkaidőben, 8-tól 16 óráig a következő telefonszámon lehet megtenni: +36 20/9351-008, illetve bármikor a következő email címen: [bberenyweb@gmail.com](mailto:bberenyweb@gmail.com).

A probléma súlyától függően, kisebb problémák esetén azonnali telefonosos vagy távasztali segítség áll rendelkezésre. Munkaidőn kívül, hétvégén, illetve ünnepnapokon ugyanezen a telefonszámon rendkívüli telefonos ügyelet vehető igénybe. Megbízott vállalja, hogy munkaidőn kívül, hétvégén és ünnepnapokon érkező hibabejelentésekért és szükség esetén a helyszíni kiszállásért nem számol fel plusz díjat.

7. A Megbízó a Megbízott munkavégzését a szükséges információkkal, a munkaterület rendelkezésre bocsátásával és a tapasztalt hiba leírásával elősegíti.

8. Megbízó részéről az elsődleges kapcsolattartó személy: dr. Hamzsa Andrea jogi-titkársági főtanácsos, telefonszáma: 30/172-2586, email címe: drhamzsa@balatonbereny.hu.

9. Megbízó vállalja, hogy a megbízás tárgyát képező eszközöket szakszerűen, rendeltetésének megfelelően használja. Nem rendeltetésszerű használat folytán bekövetkezett sérülésért vagy adatvesztésért a Megbízott nem vonható felelősségre.

10. Megbízott vállalja, hogy a rábízott informatikai infrastruktúra épségét, működését, állapotát heti rendszerességgel ellenőrzi, amely magában foglalja a mellékletben szereplő eszközök működésének ellenőrzését, továbbá az adatokról készülő biztonsági mentések meglétét és épségét. A napközbeni folyamatos munkavégzés érdekében éjszakai, vagy hétvégi munkálatok is lehetségesek.

11. Amennyiben a bejelentett problémák, vagy a rutinellenőrzések során feltárt hiba elhárításához alkatrészcsere szükséges, vagy a havidíjon felül bármilyen egyéb anyagi kiadással jár, erről egyeztet Megbízóval. A felmerülő költségeket soron kívül számlázza Megbízó felé.

12. Megbízott nem felel a már telepített szoftverek jogtisztaságáért.

13. Megbízott nem felel a nem általa telepített, konfigurált szoftverek és hardverek

működéséért, stabilitásáért.

14. Megbízott nem felel a megbízás tárgyát képező rendszer rajta kívül álló okokból bekövetkezett fizikai sérüléséért (lopás, betörés, tűzvész, csőtörés miatti elázás, földrengés, villámcsapás stb.), illetve a fizikai sérülésből kifolyólag esetlegesen bekövetkezett adatvesztésért.

15. A megbízás jelen szerződés aláírásának napjától kezdődően határozatlan időtartamra jön létre.

16. A megbízást bármelyik fél írásban felmondhatja 30 napos felmondási idővel, vagy javaslatot tehet a szerződés módosítására. A megbízás azonnali hatállyal felmondható Megbízó részéről, amennyiben Megbízott jelentős anyagi kárt okoz, vagy pedig súlyosan megszegi jelen szerződésben vállalt kötelezettségeit. Megbízott azonnali hatállyal jogosult felmondani a szerződést, ha a Megbízó számlatartozása a számla fizetési határidejét követő 30. napon sincs kiegyenlítve Megbízott felé.

17. Jelen szerződésben nem szabályozott kérdésekben a Polgári Törvénykönyv rendelkezései az irányadók.

A szerződést a felek elolvasták, értelmezték, és mint akaratukkal mindenben megegyezőt, jóváhagyólag aláírták.

Kelt: Balatonberény, 2022. szeptember….

Toronyi Zsolt Balatonberény Község Önkormányzata

Megbízott Megbízó

Pénzügyi ellenjegyzés:

Balatonkeresztúr, 2022. szeptember…….

Németh gyöngyi

pü. vezető